钦定古今图书集成/理学汇编/学行典/第272卷 > 莫可为〈子能学〉
## 钦定古今图书集成/理学汇编/学行典/第272卷 > 莫可为〈子能学〉

按《灌阳县志》：“莫可为，字思成，性嗜学，弱冠下帷，足不
逾门阈者五年，博通群籍，凡七困棘闱，无几微得失。
念值世事多艰，遂闭门绝迹，不复与世接。时戒子能
学辈，以当知进退出处之义。”“能学，字粹寰，承父志，终
其身不入城市，结茅三峰泉石闲，日出耕，夜归读，俯
仰啸歌，自适其适，虽至戚罕得一睹其面。久之，人亦”
遂莫有造其门者。迄今邑人称隐君子，必首“二莫”云。